Oznámenie Komisie Európskemu parlamentu, Rade a Dvoru auditorov - Akčný plán na posilnenie úlohy dohľadu Komisie v rámci spoločného riadenia štrukturálnych opatrení /* KOM/2008/0097 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.2.2008 KOM(2008) 97 v konečnom znení OZNÁMENIE KOMISIE EURÓPSKEMU PARLAMENTU, RADE A DVORU AUDÍTOROV Akčný plán na posilnenie úlohy dohľadu Komisie v rámci spoločného riadenia štrukturálnych opatrení OZNÁMENIE KOMISIE EURÓPSKEMU PARLAMENTU, RADE A DVORU AUDÍTOROV Akčný plán na posilnenie úlohy dohľadu Komisie v rámci spoločného riadenia štrukturálnych opatrení 1. Komisia pokladá za svoju najväčšiu prioritu vykonávanie svojich povinností týkajúcich sa implementácie rozpočtu podľa článku 274 Zmluvy o ES. V januári 2005 prijala za strategický cieľ snahu o dosiahnutie kladného vyhlásenia o vierohodnosti od Európskeho dvora audítorov (ďalej len „dvor“) a v januári 2006 prijala Akčný plán na vytvorenie integrovaného rámca vnútornej kontroly s cieľom dosiahnuť pokrok pri uskutočňovaní tohto cieľa. Zo záverov dvora za rok 2006 vyplýva, že percento rozpočtu Spoločenstva, na ktoré sa vzťahuje kladné uistenie sa zvyšuje. Dvor však zistil aj to, že v oblasti štrukturálnych opatrení nebolo zaznamenané zlepšenie. Na túto oblasť sa vzťahuje spoločné riadenie Komisie a členských štátov. Štrukturálne opatrenia predstavujú jednu zo základných politík Únie. Sú symbolom kľúčového postavenia solidarity medzi hodnotami Únie. Podporujú hospodársky rozvoj a sociálnu kohéziu, ktoré zvyšujú rast prosperity v celej Únii. V novom programovom období sa ukazuje, že je možné ich prispôsobiť novým požiadavkám Lisabonskej stratégie pre rast a zamestnanosť. Je preto nevyhnutné, aby sa zdroje určené na štrukturálne opatrenia čo najlepšie využili a aby sa prísne uplatňovali zásady riadneho finančného hospodárenia. 2. V súlade s článkom 53b nariadenia o rozpočtových pravidlách[1] sú za prijatie všetkých nevyhnutných opatrení s cieľom zabezpečiť, aby sa všetky finančné prostriedky využívali v súlade s uplatniteľnými pravidlami a zásadami, a za ochranu finančných záujmov Spoločenstva zodpovedné v prvom rade členské štáty. Najmä sa od nich vyžaduje zavedenie účinného a efektívneho systému vnútornej kontroly v súlade s ustanoveniami článku 28a nariadenia o rozpočtových pravidlách. Okrem toho na základe právnych predpisov špecifických pre príslušný sektor sú členské štáty zodpovedné za predchádzanie nezrovnalostiam, ich zisťovanie a nápravu, ako aj za ustanovenie podrobných požiadaviek v súvislosti so systémami riadenia a kontroly. Povinnosti Komisie týkajúce sa rozpočtu Spoločenstva nie sú obmedzené na výdavky pod jej priamym dohľadom. Musí overovať aj to, či členské štáty riadne vykonávajú úlohy, ktoré im boli zverené. V prípade, že dospeje k záveru, že tomu tak nie je, musí využiť dostupné mechanizmy na pozastavenie platieb a uplatniť finančné korekcie. 3. Európsky dvor audítorov vo svojej výročnej správe za rok 2006 dospel k záveru, že: - úroveň chybovosti, pokiaľ ide o výdavky deklarované členskými štátmi a preplatené Komisiou v roku 2006, je vysoká; - systémy riadenia a kontroly členských štátov sú neúčinné alebo priemerne účinné a - systémy Komisie na zmiernenie týchto nedostatkov sú len priemerne účinné. 4. Za posledných päť rokov Komisia podnikla niekoľko krokov s cieľom zlepšiť svoju úlohu dohľadu, pokiaľ ide o štrukturálne opatrenia. Prijaté opatrenia zahŕňajú: - zvýšenie počtu a rozsahu auditov, pričom sa dosiahlo pokrytie 61 % výdavkov programov EFRR a 83 % výdavkov programov ESF, ako aj zavedenie každoročného vypracovania dokumentu o spoločnej stratégii auditu od roku 2005; - uplatňovanie postupov „akčného plánu“ s cieľom monitorovať nápravné opatrenia v súvislosti s nedostatkami systémov a uskutočňovanie finančných korekcií členskými štátmi; - pozastavenie predbežných platieb a - prijatie rozhodnutí o finančných korekciách. Zo zistení dvora však vyplýva, že tieto opatrenia stále nepostačujú na to, aby mali výrazný vplyv na spoľahlivosť výdavkov certifikovaných členskými štátmi Komisii. Dvor naďalej zaznamenáva vysokú úroveň chybovosti, pokiaľ ide o výdavky na úrovni projektov, a nedostatky systémov, najmä na prvotnej úrovni kontroly v členských štátoch. 5. Pokiaľ ide o niektoré chyby, ktoré zistil dvor, je možná náprava prostredníctvom spätného získania prostriedkov a iných opatrení prijatých dodatočne v priebehu programu alebo implementácie projektu alebo pri jeho ukončení. Komisia zintenzívňuje svoju činnosť, aby zabezpečila spoľahlivé informácie z členských štátov o finančných korekciách a spätne získaných prostriedkoch. V prípade, že sa nedosiahne pokrok, je okrem pozastavenia platieb pripravená použiť aj iné opatrenia, ako napríklad konanie o porušení práva. Uplatnenie spätného získavania prostriedkov však neznižuje význam kontrol „ex ante“ v členských štátoch. Komisia aj preto spolupracuje s členskými štátmi na zlepšení prvotných kontrol na vnútroštátnej úrovni. Je skutočne neprijateľné, aby sa na predbežné preplatenie výdavkov vzťahovala vysoká úroveň chybovosti zistená dvorom. 6. Komisia tiež podnikla kroky na uplatnenie skúseností získaných z finančného riadenia štrukturálnych opatrení v minulosti na programové obdobie 2007–2013. Zahŕňa to posilnenie opatrení týkajúcich sa kontroly a auditu v nových právnych predpisoch, výraznú snahu o poskytovanie usmernenia vnútroštátnym orgánom a opatrenie na potvrdenie, že nastavenie systémov pre nové programy je úplne v súlade s požiadavkami vnútornej kontroly. Zabezpečí to spoľahlivejší základ na získavanie uistenia o účinnosti vnútroštátnych systémov. 7. Kým sa tieto nové opatrenia zavedú, Komisia je rozhodnutá pokračovať vo svojej snahe zabezpečiť, aby sa platby zostávajúce do ukončenia, v roku 2010, programov za obdobie 2000 – 2006 uskutočnili zákonným a správnym spôsobom. Proces ukončenia programov musí poskytnúť uistenie o zákonnosti a správnosti výdavkov za celé obdobie. 8. Vo výročnej správe za rok 2006 dvor poskytol odporúčania na zlepšenie účinnosti úlohy dohľadu Komisie, pokiaľ ide o štrukturálne opatrenia. Aby zohľadnila tieto odporúčania, Komisia prijíma pripojený akčný plán s cieľom: - zlepšiť účinnosť dohľadu Komisie v súvislosti so systémami riadenia a kontroly v členských štátoch; - zvýšiť vplyv audítorskej činnosti; - zabezpečiť úplné, transparentné, spoľahlivé a konzistentné podávanie správ o finančných korekciách a spätne získaných prostriedkoch; - prijať potrebné rozhodnutia o pozastavení platieb a finančných korekciách v presne stanovenom časovom rámci. 9. Akčný plán je určený na doplnenie súčasnej vysokej úrovne audítorskej činnosti v rámci spoločnej stratégie auditu pre štrukturálne opatrenia a prebiehajúcich príslušných opatrení akčného plánu Komisie na vytvorenie integrovaného rámca vnútornej kontroly. Akčný plán stanovuje osobitné opatrenia, ktoré sa majú prijať v roku 2008 v desiatich oblastiach, na implementáciu odporúčaní dvora a zvýšenie účinnosti a vplyvu dohľadu Komisie v súvislosti so systémami riadenia a kontroly v členských štátoch. Aby bolo implementáciu možné monitorovať, pre každé opatrenie sú identifikované výstupy a lehoty. Komisia bude monitorovať pokrok v rámci akčného plánu počas roku 2008 a bude pripravená o tomto pokroku podať správu. Zníženie úrovne chybovosti zistenej dvorom závisí od partnerstva medzi Komisiou a členskými štátmi zameraného na konzistentné zlepšovanie schopnosti vnútorných systémov kontroly členských štátov predchádzať chybám. Akčný plán bude znamenať, že Komisia prispeje k týmto snahám prostredníctvom intenzívnejšieho dohľadu, efektívnejších korekčných mechanizmov a zlepšeného informovania. Komisia sa domnieva, že výsledok by mal byť skutočným krokom vpred v snahe dosiahnuť zlepšenie a zmierniť riziko pretrvávajúcich nedostatkov v niektorých členských štátoch. PRÍLOHA Akčný plán na posilnenie úlohy dohľadu Komisie v rámci štrukturálnych opatrení 1. Cieľ akčného plánu 1.1. Cieľom akčného plánu je posilniť úlohu dohľadu Komisie a takto dosiahnuť, aby členské štáty znížili úroveň chybovosti v žiadostiach o úhradu výdavkov certifikovaných Komisii na spolufinancovanie v rámci štrukturálnych opatrení alebo, ak k tomu nedôjde, finančnými korekciami zabrániť strate pre rozpočet Spoločenstva. 1.2. Napriek tomu, že počiatočné lehoty sú najneskôr do konca roku 2008, niektoré opatrenia budú v tom čase stále prebiehať. Preto bude potrebné na konci roku 2008 akčný plán preskúmať a aktualizovať. Realizácia akčného plánu sa bude počas roku monitorovať každý štvrťrok. 1.3. Od konca marca 2008 bude Komisia podávať každý štvrťrok správu Európskemu parlamentu. 2. Implementácia odporúčaní dvora 2.1. Cieľ sa dosiahne implementáciou odporúčaní Európskeho dvora audítorov uvedených v jeho výročnej správe za rok 2006 (ďalej len „VS“), jeho stanovisku č. 6/2007 a počas procesu udelenia absolutória. Dvor odporúča: 1. zabezpečiť poskytovanie úplných, transparentných a spoľahlivých informácií o finančných korekciách a spätne získaných prostriedkoch (VS body 2.24 a 2.26), 2. zlepšiť kvalitu výročných správ o činnosti GR (VS bod 2.37a), 3. implementovať akčný plán Komisie na vytvorenie integrovaného rámca vnútornej kontroly (VS bod 2.37b), 4. zlepšiť účinnosť dozorných kontrol Komisie s cieľom zmierniť riziko nedostatkov v systémoch členských štátov (VS bod 2.37c), 5. zabezpečiť riadne postupy ukončenia za programové obdobie 2000 – 2006 (VS bod 3.18), 6. zamerať sa na zlepšenie prvotných kontrol na úrovni riadenia v členských štátoch (VS bod 6.43), 7. posilniť mechanizmy spätnej väzby v rámci systému kontroly v súvislosti so štrukturálnymi fondmi (VS bod 6.44), 8. podporiť a uľahčiť využívanie zjednodušení na obdobie 2007 – 2013 (VS bod 6.45), 9. zabezpečiť úplnú implementáciu právneho rámca na programové obdobie 2007 – 2013 (vypočutie v rámci procesu udelenia absolutória COCOBU, 22. 1. 2008), 10. zvýšiť vplyv audítorskej činnosti Komisie prostredníctvom lepšieho využívania pozastavení a finančných korekcií (stretnutie Európskeho dvora audítorov a Komisie, 1. 2. 2008), 11. vykonávať primeraný dohľad, pokiaľ ide o ročné súhrny, aby sa zabezpečilo, že sú jednotné, porovnateľné a užitočné (stanovisko č. 6/2007 bod III). 2.2. Komisia tiež následne preskúma každú závažnú chybu zistenú dvorom s cieľom zaistiť, aby sa uskutočnili primerané finančné korekcie. 3. Opatrenia na nápravu nedostatkov systémov na základe stratégií auditu GR Audítorská práca Komisie je kľúčovým prvkom vykonávania jej úlohy dohľadu. GR pre regionálnu politiku (GR REGIO) a GR pre zamestnanosť, sociálne záležitosti a rovnaké príležitosti (GR EMPL) vykonávajú audítorskú činnosť v rámci trojročnej stratégie auditu, ktorá sa každoročne aktualizuje a stanovuje ciele a priority na základe identifikovaných rizík, a prezentuje plánovanú audítorskú činnosť. Pokiaľ ide o programové obdobie 2000 – 2006, do konca roku 2007 audit v súvislosti s EFRR pokrýval približne 61 % celkovej sumy finančných prostriedkov Spoločenstva určených na programy a v súvislosti s ESF 83 %. Obidve GR plánujú v roku 2008 uskutočniť audit v súvislosti s programovým obdobím 2000 – 2006, ktorý sa zameria na: - audity vysokorizikových orgánov riadenia (EFRR – 40; ESF – 15), - preskúmanie orgánov vydávajúcich vyhlásenie o ukončení pomoci v rámci prípravy na ukončenie programu (EFRR – 30); ESF – 6), V súvislosti s vážnymi nedostatkami systémov zistenými počas auditov v predchádzajúcich rokoch sa uplatňuje následný postup prostredníctvom akčných plánov, ktoré majú implementovať príslušné členské štáty. Pre EFRR existuje desať akčných plánov vzťahujúcich sa na 80 programov a pre ESF 17 akčných plánov na 20 programov. Do konca roku 2008 buď útvary Komisie dospejú k záveru, že tieto členské štáty úspešne ukončili opatrenia alebo začnú postup vedúci k finančným korekciám. Pokiaľ ide o prebiehajúce postupy, jeden nedokončený postup v súvislosti s finančnými korekciami na programové obdobie 2000 – 2006 bude ukončený v prvom štvrťroku 2008. Bolo začatých ďalších 19 postupov na pozastavenie predbežných platieb vedúcich k finančným korekciám (EFRR – 6, ESF – 8, KF – 5). Tieto postupy budú finalizované do konca roku 2008. 4. Príprava na ukončenie programu Ukončujú sa následné opatrenia v súvislosti s uskutočnením auditov ex post po ukončení programov z programového obdobia[2] 1994 – 1999 a budú prijaté rozhodnutia o finančných korekciách v odhadovanej výške nie menej než 500 miliónov EUR. Útvary Komisie už začali prípravu na ukončenie programov za roky 2000 – 2006. Usmernenia pre členské štáty boli prijaté Komisiou v roku 2006. GR začali audítorský prieskum zameraný na orgány vydávajúce vyhlásenia o ukončení pomoci. Bol ukončený audit 19 orgánov vydávajúcich vyhlásenia o ukončení pomoci. Okrem toho GR plánujú: - vypracovať vnútorné postupy na zabezpečenie riadneho preskúmania dokumentov o ukončení predložených členskými štátmi a riadneho riešenia nezrovnalostí; - ukončiť audítorský prieskum orgánov vydávajúcich vyhlásenia o ukončení pomoci prostredníctvom uvedených 36 dodatočných auditov; - zvýšiť povedomie členských štátov o príprave na ukončenie. 5. Ukončenie akčného plánu Komisie na vytvorenie integrovaného rámca vnútornej kontroly Obidve GR sú aktívne zapojené do implementácie akčného plánu Komisie na vytvorenie integrovaného rámca vnútornej kontroly. V roku 2008 sa ukončia nasledujúce opatrenia: Opatrenie 10 – odhad nákladov na kontroly EFRR – uskutočnili sa návštevy na mieste v desiatich členských štátoch s cieľom overiť správnosť predložených údajov. Prebieha analýza, ktorá bude ukončená do mája 2008. Do októbra 2008 sa vypracuje oznámenie, v ktorom sa spoločne uvedú výsledky tohto hodnotenia nákladov a prínosov a analýza zostatkového rizika, ktorú musia zahrnúť do výročných správ o činnosti za rok 2007 GR, ktorých oblasti politiky boli dvorom posúdené ako „červené“. Opatrenie 11N – spoľahlivosť vnútroštátnych systémov monitorovania a podávania správ – príloha o finančných korekciách a spätne získaných prostriedkoch bola po prvýkrát súčasťou výročnej správy o štrukturálnych fondoch za rok 2006 vydanej v októbri 2007, v ktorej bol uvedený súhrn údajov predložených členskými štátmi o spätne získaných prostriedkoch a stiahnutí prostriedkov. Uskutočnia sa audity vzorky členských štátov s cieľom overiť úplnosť a presnosť údajov. Opatrenie 15 – zmluvy o dôvere - zmluvy o dôvere boli v roku 2008 podpísané s Dánskom, Portugalskom, Slovinskom a Estónskom, spolu so zmluvami podpísanými v minulosti so Spojeným kráľovstvom (Wales) a Rakúskom. GR vyvinú dodatočné úsilie o uzavretie ďalších takýchto zmlúv s členskými štátmi, ktoré spĺňajú podmienky. Napríklad sa pripravujú dve ďalšie zmluvy, o ktorých sa rozhodne na jeseň. Zmluvy sa vzťahujú na programové obdobie 2000 – 2006. Základný koncept zmluvy o dôvere je súčasťou právnych predpisov Spoločenstva týkajúcich sa programového obdobia 2007 – 2013 pre štrukturálne fondy. Okrem toho, nasledujúce opatrenia sa pokladajú za prebiehajúce a vyplynú z nich dodatočné výstupy: Opatrenie 9 – koordinácia a vzájomné poskytovanie výsledkov auditov a kontrol – databáza spoločných orgánov zodpovedných za systémy riadenia a kontroly štrukturálnych fondov bola v roku 2007 doplnená o orgány vydávajúce vyhlásenia o ukončení pomoci. Túto databázu budú využívať na vzájomné poskytovanie výsledkov audítorských prieskumov v roku 2008 o preskúmaní práce orgánov vydávajúcich vyhlásenia o ukončení pomoci. Opatrenie 14b – usmernenie pre členské štáty – počas roku 2007 bolo s členskými štátmi prediskutovaných šesť usmernení. Dve usmernenia pre audítorské orgány boli ukončené v roku 2008 a ďalšie dve usmernenia týkajúce sa overovaní podľa článku 4 (nariadenia č. 1386/2002 príp. 438/2001) a certifikačnej funkcie budú revidované s cieľom zohľadniť ustanovenia nových nariadení. Opatrenie 16 – koordinácia audítorských noriem – príručka o audite štrukturálnych fondov sa v súčasnosti aktualizuje a bude ukončená v roku 2008. Budú ukončené aj usmerňujúce dokumenty týkajúce sa výberu vzorky a metodiky posúdenia systémov. 6. Preventívne opatrenia na programové obdobie štrukturálnych fondov 2007 – 2013 Pokiaľ ide o programové obdobie 2007 – 2013, útvary Komisie prijali v roku 2007 opatrenia na zabezpečenie, aby bolo členským štátom poskytnuté podrobné usmernenie o kľúčových postupoch procesu posudzovania súladu, a na schválenie stratégie auditu. Útvary Komisie poskytli dodatočné usmernenie a odbornú prípravu audítorským orgánov v súvislosti so systémovými auditmi a auditmi projektov. V roku 2008 útvary Komisie zabezpečia účinnú kontrolu dokumentov týkajúcich sa posudzovania súladu a dokumentov týkajúcich sa stratégie auditu, pričom budú uplatňovať spoločné postupy a kontrolné zoznamy, ktoré boli zavedené s cieľom získať uistenie, že členské štáty zaviedli systémy riadenia a kontroly, ktoré sú v súlade s požiadavkami. Útvary Komisie ukončia ďalšie usmerňovacie dokumenty, ako sa uvádza v bode 5, sú to: - príručka o audite štrukturálnych fondov, - usmernenie o overeniach na prvotnej úrovni uskutočňovaných orgánmi riadenia, - usmernenie o certifikačnej funkcii. Prijmú aj opatrenia na podporu využívania zjednodušených postupov, ktoré umožňujú nariadenia Spoločenstva, a na poskytnutie jasných usmernení o otázkach oprávnenosti. 7. Dodatočné nové opatrenia Útvary Komisie od uverejnenia výročnej správy dvora za rok 2006 prijali niekoľko dodatočných opatrení ako reakciu na odporúčania dvora, ktoré budú ukončené v roku 2008. Týkajú sa najmä osobitných opatrení na zabezpečenie rýchlejšieho prijímania rozhodnutí o pozastavení platieb a finančných korekciách v prípade zistenia vážnych nedostatkov systémov, opatrení na zlepšenie kvality podávania správ o spätne získaných prostriedkoch a finančných korekciách z iniciatívy členských štátov, ako aj Komisie, opatrení na zlepšenie ďalšieho podávania správ vo výročných správach o činnosti a opatrení na maximalizáciu hodnoty, ktorú bude možné vyťažiť z ročných súhrnov požadovaných od členských štátov podľa článku 53b ods. 3 nariadenia o rozpočtových pravidlách. 8. Vplyv akčného plánu 8.1. Komisia prijala tento akčný plán s cieľom systematicky riešiť 11 odporúčaní dvora. Jeho súčasťou sú príslušné opatrenia uvedené v predchádzajúcom texte vrátane uvedených nových dodatočných opatrení a uvádzajú sa v ňom výstupy a ukazovatele, aj s lehotami, aby bolo možné monitorovať implementáciu. 8.2. Dosiahnutie zníženia úrovne chybovosti na úrovni predbežného preplatenia bude plynulý, ale zdĺhavý proces. Chybovosť zistená dvorom sa zníži až keď budú systémy členských štátov konzistentne účinné pri predchádzaní chybám, t. j. pred certifikáciou výdavkov Komisii. Pokiaľ ide o programové obdobie 2000 – 2006, už spravené chyby budú mať vplyv na platby uskutočňované do roku 2010. Oprava týchto chýb bude závisieť od účinnosti kontrol po platbe, ktoré by mali uskutočniť členské štáty, a od kontrolnej a audítorskej činnosti Komisie. Opatrenia akčného plánu by mali zvýšiť účinnosť týchto kontrol ex post, najmä v súvislosti s tými systémami členských štátov, v rámci ktorých už boli zistené nedostatky, a poskytnúť lepšie ukazovatele monitorovania. Pokiaľ ide o programové obdobie 2007 – 2013, akčný plán by mal zabezpečiť, aby systémy členských štátov účinne fungovali od začiatku implementácie programu alebo, ak nie, aby sa včas zistili nedostatky a bolo možné uplatniť nápravné opatrenia. Akčný plán . Opatrenie | Odporúčanie Európskeho dvora audítorov sa vzťahovalo na | Cieľ | Zodpovedné GR | Výstup/ukazovateľ | Lehota | 1. Opatrenia v rámci štrukturálnych opatrení spoločnej stratégie auditu na roky 2000 – 2006 | 1.1. | Uskutočniť cielené audity vysokorizikových orgánov riadenia (2000 – 2006) | Zamerať sa na zlepšenie prvotných kontrol na úrovni riadenia v členských štátoch Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov | Zamerať zdroje auditu na vysokorizikové orgány s cieľom znížiť potenciálne zostatkové riziko | GR REGIO GR EMPL | Uskutočnenie plánovaných audítorských misií: EFRR/KF – 40: BE, BG, CZ, ES (2), F (3), FI, GR (3), IRL (2), IT (6), LT, LV, NL, PL (2), PT (2), RO, SK (2), UK (2), INTERREG (8) ESF – 15: AT, DE, ES (3), HU, IT, LV, PT (3), SI, SK, UK (2) Výsledky auditu do troch mesiacov od audítorskej misie. Sledovaný výsledok – riadny základ na nápravné opatrenie alebo primerané uistenie, že opatrenie nie je potrebné | 31.12.2008 | 1.2. | Ukončiť následný postup v súvislosti s implementáciou, zo strany členských štátov, 27 súčasných akčných plánov na odstránenie vážnych nedostatkov v systémoch riadenia a kontroly týchto členských štátov | Zamerať sa na zlepšenie prvotných kontrol na úrovni riadenia v členských štátoch Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov | Získať primerané uistenie, že systémy riadenia a kontroly v členských štátoch fungujú účinne a chránia rozpočet Spoločenstva | GR REGIO GR EMPL | 27 akčných plánov (EFRR – 10, ESF – 17) v 16 členských štátoch ukončených so sledovaným výsledkom EFRR: ES, FI, IT, NL, PL, PT, UK (2), INTERREG (2) ESF: AT (2), BE, DE (3), ES (2), F (3), IT (2), LV, NL, SK, UK | 31.12.2008 | 1.3. | Dokončiť 20 postupov pozastavenia a finančnej korekcie, ktoré prebiehajú v súčasnosti za obdobie 2000 – 2006 a 34 postupov finančnej korekcie zo záverečných auditov za obdobie 1994 - 1999 | Zvýšiť vplyv audítorskej činnosti Komisie prostredníctvom účinnejšieho využívania postupov pozastavenia a finančnej korekcie | Získať primerané uistenie, že systémy riadenia a kontroly v členských štátoch fungujú účinne a chránia rozpočet Spoločenstva | GR REGIO GR EMPL | Postupy pozastavenia/finančnej korekcie ukončené nápravou prijatou členským štátom alebo rozhodnutím Komisie do 24 mesiacov (pozri 8.2 ďalej) EFRR – 32 programov: ES (23), IT, PT (3), INTERREG (3), UK (2) ESF – 12 programov: DE, ES (2), F (2), IT (2), LU (2), LV, NL, UK KF – 60 projektov: BG (3), ES (14), GR (37), PT (3), LT (3) | 31.12.2008 | 1.4. | Následný postup v prípadoch individuálnych závažných chýb v súvislosti s DAS 2006, ako aj akýchkoľvek dôsledkov na systémy | Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov | Získať uistenie, že sa vykonali potrebné korekcie na ochranu rozpočtu Spoločenstva | GR REGIO GR EMPL | Konečné stanovisko prijaté GR v 73 prípadoch Ak členský štát nevykonal potrebnú nápravu, začal sa postup finančnej korekcie | 30.9.2008 | 2. Hlavné prebiehajúce opatrenia v rámci Akčného plánu na vytvorenie integrovaného rámca vnútornej kontroly | 2.1. | Opatrenie 9 – vytvoriť účinné nástroje na vzájomné poskytovanie výsledkov auditov a kontrol a podpora modelu jednotného auditu | Posilniť mechanizmy spätnej väzby v rámci systémov kontroly štrukturálnych fondov | Koordinovať audítorskú a kontrolnú prácu s cieľom maximalizovať jej účinnosť | GR REGIO GR EMPL | Vzájomné poskytovanie výsledkov auditu v rámci prieskumu na účely preskúmania práce orgánov vydávajúcich vyhlásenia o ukončení pomoci (pozri 3.1 ďalej) | 31.12.2008 | 2.2. | Opatrenie 10 – uskutočniť prvotný odhad a analýzu nákladov na kontroly v súvislosti s EFRR | Implementovať akčný plán Komisie na vytvorenie integrovaného rámca vnútornej kontroly v súlade so stanoviskom dvora č. 2/2004 | Poskytnúť základ na stanovenie rovnováhy medzi nákladmi na kontroly a ich prínosmi | GR REGIO | Správa o analýze údajov získaných z členských štátov | 31.5.2008 | 2.3. | Opatrenie 11N – preskúmať spoľahlivosť vnútroštátnych systémov monitorovania a podávania správ, pokiaľ ide o spätne získané prostriedky a finančné korekcie | Zabezpečiť poskytnutie úplných, transparentných a spoľahlivých informácií o finančných korekciách a spätne získaných prostriedkoch | Zlepšiť podávanie správ o finančných korekciách (pozri ďalej uvedené opatrenie 6) | GR REGIO GR EMPL | Overenia v 10 členských štátoch, ktoré sa vyberú na základe analýzy údajov, ktoré sa majú poskytnúť do 31. 3. 2008 (5 ČS v prvej polovici roka) Sledovaný výsledok – zlepšené posúdenie dvorom | 31.12.2008 | 2.4. | Opatrenie 14b – poskytnúť usmernenie pre príjemcov pomoci a/alebo sprostredkovateľské orgány o kontrolách a povinnostiach v kontrolnom reťazci | Podporiť a uľahčiť využívanie zjednodušení na obdobie 2007 – 2013 | Predchádzať chybám a znižovať riziko pre rozpočet Spoločenstva (pozri ďalej uvedené opatrenia 4 a 5.2) | GR REGIO GR EMPL | Aktualizované usmernenie o: overeniach podľa článku 4 certifikačnej funkcii | 30.6.2008 | 2.5. | Opatrenie 15 – podporiť iniciatívu „zmluvy o dôvere“ v súvislosti so štrukturálnymi fondmi (umožňujúce Komisii spoliehať sa na vnútroštátnu audítorskú prácu na obdobie 2000 - 2006 a tvoriace základ pre podobnú spoluprácu v období 2007 - 2013) | Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov | Zlepšiť koordináciu audítorskej práce, aby bolo možné spoľahnúť sa na prácu vnútroštátnych audítorských orgánov | GR REGIO | Cieľ – podpísanie zmlúv o dôvere s ďalšími dvomi členskými štátmi, ktoré preukážu, že sú na to vhodné (k 19. februáru 2008 podpísalo tieto zmluvy 6 štátov v súvislosti s EFRR a Kohéznym fondom) | 30.9.2008 | 2.6. | Opatrenie 16 – koordinovať audítorské normy, podávanie správ o chybovosti atď., pokiaľ ide o štrukturálne fondy | Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov | Zlepšiť integrovaný rámec vnútornej kontroly prostredníctvom štandardizácie metód auditu | GR REGIO GR EMPL | Príručka o výbere vzorky Metodika posúdenia systémov Dokončenie revidovanej príručky o audite štrukturálnych fondov | 30.4.2008 30.4.2008 31.12.2008 | 3. Preventívne opatrenia na ukončenie programov a projektov za obdobie 2000 – 2006 | 3.1. | Ukončiť audítorské preskúmanie práce orgánov vydávajúcich vyhlásenia o ukončení pomoci (2000 – 2006) | Zabezpečiť riadne postupy ukončenia | Preventívna kontrola s cieľom zabezpečiť, aby bol proces ukončenia účinný pri zisťovaní nezrovnalostí vo výdavkoch | GR REGIO GR EMPL | Uskutočnenie plánovaných audítorských misií EFRR/KF – 30: BE, BG, CY, CZ (2), DE (5), ES (2), FI, GR (2), HU, IT (6), LT, NL, PL (2), RO, UK (3)[3] ESF – 6: EE, FI, HU, IRL, PT, SV Sledovaný výsledok – riadny základ nápravného opatrenia alebo primerané uistenie, že opatrenie nie je potrebné | 31.12.2008 | 3.2. | Ukončiť vnútorné postupy na zabezpečenie riadneho preskúmania dokumentov o ukončení | Zabezpečiť riadne postupy ukončenia | Zabezpečiť riadnu prípravu na ukončenie programov v rámci útvarov Komisie | GR REGIO GR EMPL | Nové postupy ukončené | 30.6.2008 | 3.3. | Zvýšiť povedomie členských štátov o usmerneniach o ukončení vydaných Komisiou v roku 2006 | Zabezpečiť riadne postupy ukončenia | Zabezpečiť riadnu prípravu na ukončenie programov v členských štátoch | GR REGIO | Seminár pre orgány riadenia Bod programu výročných stretnutí s orgánmi riadenia | 30.6.2008 31.12.2008 | 4. Preventívne opatrenia na programové obdobie 2007 – 2013 | 4.1. | Preskúmať správy a stanoviská týkajúce sa posúdenia súladu | Zabezpečiť úplnú implementáciu právneho rámca na programové obdobie 2007 – 2013 | Zabezpečiť, aby boli v tomto období včas zavedené účinné systémy riadenia a kontroly | GR REGIO GR EMPL | Administratívna kontrola približne 250 systémov, v prípade potreby s vyšetrovacími misiami Sledovaný výsledok – nízka chybovosť v následne deklarovaných žiadostiach o predbežnú platbu | 31.12.2008 | 4.2. | Preskúmať vnútroštátne stratégie auditu | Zabezpečiť úplnú implementáciu právneho rámca na programové obdobie 2007 – 2013 | Zabezpečiť súlad vnútroštátnych stratégií auditu s nariadeniami | GR REGIO GR EMPL | Administratívna kontrola približne 200 stratégií auditu | 31.12.2008 | 4.3. | Opatrenia týkajúce sa zjednodušenia: | Podporiť a uľahčiť využívanie zjednodušení na programové obdobie 2007 – 2013 | Predchádzať chybám a znížiť riziko pre rozpočet Spoločenstva | a) Poznámka k čiastočnému ukončeniu podľa článku 88 nariadenia (ES) č. 1083/2006, následný postup na výročných stretnutiach s orgánmi riadenia | GR REGIO GR EMPL | Usmernenie a následné stretnutia Sledovaný výsledok – väčšina členských štátov využíva čiastočné ukončenie | 31.12.2008 | b) Poznámka k využívaniu paušálnych sadzieb na nepriame náklady (len v prípade ESF), následný postup na výročných stretnutiach s orgánmi riadenia | GR EMPL | Usmernenie a následné stretnutia Sledovaný výsledok – väčšina členských štátov (18 z 27) využíva paušálne sadzby – zníženie chybovosti | 31.12.2008 (Poznámka finalizovaná v septembri 2007) | 4.4. | Preskúmať a poskytnúť objasnenia o otázkach oprávnenosti na obdobie 2007 – 2013: | Zabezpečiť úplnú implementáciu právneho rámca na programové obdobie 2007 – 2013 | Zabezpečiť, aby boli nariadenia jasné vnútroštátnym orgánom, ktoré ich uplatňujú, a príjemcom pomoci | a) Zhrnutie pravidiel oprávnenosti Spoločenstva na obdobie 2007 – 2013 do jednotnej brožúry | GR REGIO GR EMPL | Brožúra | 30.9.2008 | b) Poznámka k uplatňovaniu článku 55 nariadenia (ES) č. 1083/2006 – projekty generujúce príjmy | GR REGIO GR EMPL | Usmernenie Sledovaný výsledok – zníženie chybovosti týkajúce sa projektov generujúcich príjmy | 30.6.2008 | c) Poznámka k uplatňovaniu pravidiel štátnej pomoci | GR REGIO GR EMPL | Usmernenie Sledovaný výsledok – zníženie chybovosti týkajúce sa pravidiel štátnej pomoci | 30.6.2008 | 4.5. | Zvýšiť povedomie o pravidlách verejného obstarávania | Zamerať sa na zlepšenie prvotných kontrol na úrovni riadenia v členských štátoch | Znížiť chybovosť z tohto zdroja pri využívaní finančných prostriedkov zo štrukturálnych fondov a z Kohézneho fondu | GR REGIO GR EMPL | Zorganizovanie dvoch workshopov pre orgány členských štátov na zvýšenie povedomia o uplatňovaní pravidiel verejného obstarávania na štrukturálne opatrenia | 31.12.2008 | 5. Opatrenia na zlepšenie prvotných kontrol na vnútroštátnej úrovni | 5.1. | Zorganizovať seminár pre orgány riadenia a certifikácie a následný postup na výročných stretnutiach orgánov riadenia | Zamerať sa na zlepšenie prvotných kontrol na úrovni riadenia v členských štátoch | Riešiť riziko nedostatočných prvotných kontrol | GR REGIO GR EMPL | Seminár pre približne 300 vnútroštátnych účastníkov | 30.6.2008 | 5.2. | Aktualizovať usmernenie o osvedčenej praxi pri prvotných kontrolách a o certifikačnej funkcii na obdobie 2007 - 2013 | Zamerať sa na zlepšenie prvotných kontrol na úrovni riadenia v členských štátoch Posilniť mechanizmy spätnej väzby v rámci systému kontroly | Riešiť riziko nedostatočných prvotných kontrol a certifikačnej funkcie | GR REGIO GR EMPL | Usmerňujúce dokumenty finalizované a distribuované (pozri 2.4) | 30.6.2008 | 5.3. | Poskytnúť nástroje na posudzovanie súladu samotnými orgánmi riadenia | Zamerať sa na zlepšenie prvotných kontrol na úrovni riadenia v členských štátoch | Riešiť riziko nedostatočných prvotných kontrol | GR REGIO GR EMPL | Distribúcia aplikácie na posudzovanie súladu samotnými orgánmi | 30.6.2008 | 6. Opatrenia na zlepšenie podávania správ o finančných korekciách členskými štátmi | 6.1. | Následný postup v súvislosti s poskytnutými údajmi na doplnenie chýbajúcich údajov a opravu nepresností | Zlepšiť poskytovanie úplných, transparentných a spoľahlivých informácií o finančných korekciách a spätne získaných prostriedkoch | Zlepšiť podávanie správ o finančných korekciách a spätne získaných prostriedkoch | GR REGIO GR EMPL | Analýza informácií prijatých do 31. marca 2008 a zaslanie listu v rámci následného postupu Zlepšené posúdenie dvorom | 30.6.2008 | 6.2. | Vykonať overenia vzorky údajov členských štátov na mieste | Zlepšiť poskytovanie úplných, transparentných a spoľahlivých informácií o finančných korekciách a spätne získaných prostriedkoch | Overiť presnosť poskytnutých údajov | GR REGIO GR EMPL | Overenia v 10 členských štátoch, ktoré sa vyberú na základe analýzy údajov, ktoré sa majú poskytnúť do 31. 3. 2008 (5 ČS v prvom polroku) (pozri 2.3) Zlepšené posúdenie dvorom | 31.12.2008 | 7. Opatrenia na zlepšenie podávania správ Komisie o vplyve audítorskej činnosti | 7.1. | Zlepšiť systémy zaznamenávania a podávania správ o následnom postupe v súvislosti s odporúčaniami týkajúcimi sa auditu | Zlepšiť účinnosť dozorných kontrol Komisie na zmiernenie rizika nedostatkov v systémoch členských štátov Posilniť mechanizmy spätnej väzby v rámci systému kontroly | Zlepšiť procesy monitorovania a uľahčiť vzájomné poskytovanie výsledkov auditu | GR REGIO GR EMPL | Úprava IT aplikácií a postupov: SYSAUDIT na GR REGIO; úplná implementácia A-REP na GR EMPL Zlepšené posúdenie dvorom | 31.9.2008 31.3.2008 | 7.2. | Zlepšiť systémy zaznamenávania a podávania správ o korekciách vyplývajúcich z kontrolnej a audítorskej činnosti Komisie | Zlepšiť poskytovanie úplných, transparentných a spoľahlivých informácií o finančných korekciách a spätne získaných prostriedkoch | Zlepšiť informáciu o spätne získaných prostriedkoch a finančných korekciách ako čiastočného ukazovateľa vplyvu audítorskej činnosti Komisie | GR REGIO GR EMPL | Úprava IT aplikácií a postupov: Štvrťročné podávanie správ GR pre rozpočet Zlepšené posúdenie dvorom | 30.9.2008 | . 8. Opatrenia na zvýšenie vplyvu audítorskej činnosti Komisie | 8.1. | Zaviesť a implementovať politiku pozastavenia platieb rozhodnutím Komisie čo najskôr po zistení vážneho nedostatku vo vnútroštátnych systémoch | Zvýšiť vplyv audítorskej činnosti Komisie prostredníctvom účinnejšieho využívania postupov pozastavenia a finančnej korekcie | Získať primerané uistenie, že systémy riadenia a kontroly v členských štátoch fungujú účinne a chránia rozpočet Spoločenstva | GR REGIO GR EMPL | Pokyny od generálnych riaditeľov, revidované postupy a monitorovacia správa Sledovaný výsledok: cieľom je rozhodnutie o pozastavení do šiestich mesiacov od konečného stanoviska k zisteniam auditu | 30.4.2008 | 8.2. | Upraviť vnútorné postupy pozastavenia a finančných korekcií s cieľom urýchliť uplatňovanie | Zvýšiť vplyv audítorskej činnosti Komisie prostredníctvom účinnejšieho využívania postupov pozastavenia a finančnej korekcie | Získať primerané uistenie, že systémy riadenia a kontroly v členských štátoch fungujú účinne a chránia rozpočet Spoločenstva | GR REGIO GR EMPL | Revidované postupy a monitorovacia správa Sledovaný výsledok – dosiahnutie cieľa 24 mesiacov medzi auditom a rozhodnutím o finančnej korekcii, v prípade, že sa požaduje rozhodnutie | 30.4.2008 | 9. Opatrenia na zlepšenie uistenia poskytovaného výročnou správou o činnosti | 9.1. | Vykonať tieto opatrenia v súvislosti s prípravou výročných správ o činnosti: | Zlepšiť kvalitu výročných správ o činnosti generálnych riaditeľstiev | Zlepšiť transparentnosť a priebežné podávanie správ o posúdení systémov členských štátov s cieľom lepšie monitorovať pokrok | GR REGIO GR EMPL | Výročná správa o činnosti za rok 2007 Zlepšené posúdenie dvorom | 31.3.2008 | a) Poskytnúť informácie o následnom postupe v súvislosti so všetkými systémami, v rámci ktorých boli v roku 2006 zistené značné nedostatky systémov | b) Podať správu o uskutočňovaní akčných plánov implementovaných členskými štátmi na nápravu nedostatkov | c) Podať správy o rozhodnutiach o pozastavení predbežných platieb, o ďalších preventívnych opatreniach subdelegovaného povoľujúceho úradníka, pokiaľ ide o predbežné platby, o finančných korekciách uskutočnených členskými štátmi na žiadosť Komisie a o rozhodnutiach o finančných korekciách prijatých Komisiou | d) Poskytnúť podrobné odôvodnenie nevznesenia námietky, keď boli zistené značné nedostatky systémov | e) Podať správy o následnom postupe v súvislosti s predchádzajúcimi odporúčaniami dvora | 10. | Opatrenia na maximalizáciu hodnoty ročných súhrnov podľa článku 53b nariadenia o rozpočtových pravidlách | Analyzovať získané súhrny vrátane výsledkov vo výročných správach o činnosti a prijať opatrenia v prípade, že si členské štáty neplnia povinnosti | Uskutočniť primeraný dohľad, pokiaľ ide o ročné súhrny, aby sa zabezpečilo, že sú jednotné, porovnateľné a užitočné | Zvýšiť úroveň uistenia získaného od členských štátov | GR REGIO GR EMPL | Výsledky uvedené vo výročnej správe o činnosti Účinné opatrenia proti členským štátom, ktoré si neplnia povinnosti | 31.3.2008 31.12.2008 | [1] Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1). [2] Lehota na predloženie žiadostí o konečnú platbu bola 31. marca 2003. [3] 8 misií je spojených s misiami v rámci opatrenia 1.1.